Жоба

ҚАЗАҚСТАН РЕСПУБЛИКАСЫНЫҢ ЗАҢЫ

**«Қазақстан Республикасындағы туристік қызмет туралы»**

**Қазақстан Республикасының Заңына өзгерістер мен толықтырулар енгізу туралы»**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. «Қазақстан Республикасындағы туристік қызмет туралы» 2001 жылғы 13 маусымдағы Қазақстан Республикасының [Заңына](http://adilet.zan.kz/kaz/docs/Z010000211_" \l "z0) (Қазақстан Республикасы Парламентінің Жаршысы, 2001 ж., № 13-14, 175-құжат; 2002 ж., № 4, 33-құжат; 2003 ж., № 23, 168-құжат; 2004 ж., № 23, 142-құжат; 2006 ж., № 3, 22-құжат; 2007 ж., № 2, 18-құжат; № 17, 139-құжат; 2008 ж., № 13-14, 57-құжат; 2009 ж., № 18, 84-құжат; 2010 ж., № 5, 23-құжат; 2011 ж., № 1, 2-құжат; № 11, 102-құжат; № 12, 111-құжат; 2012 ж., № 15, 97-құжат; 2013 ж., № 14, 75-құжат; 2014 ж., № 1, 4-құжат; № 7, 37-құжат; № 10, 52-құжат; № 19-I, 19-II, 96-құжат; № 23, 143-құжат):

1) 1-бапта:

11) тармақша алып тасталсын;

мынадай мазмұндағы 20-1) тармақшамен толықтырылсын:

«20-1) туристік топтама – көлік (және оған қатысы бар) және қонақ үй (және оған қатысы бар) көрсетілетін қызметтерімен байланысты көрсетілетін қызметтерді қамтитын туристік көрсетілетін қызметтер кешені, сондай-ақ туристік өнімнің елеулі бөлігін құрайтын өзге де көрсетілетін қызметтер;»;

мынадай мазмұндағы 20-2) тармақшамен толықтырылсын:

«20-2) туристік өнімді өткізу – туроператордың немесе турагенттің туристік өнімді өткізу туралы шартты туристпен немесе туристік өнімге өзге тапсырыс берушімен жасасу жөніндегі қызметі, туроператордың және (немесе) үшінші тұлғалардың осы шартқа сәйкес туристік қызмет көрсету жөніндегі қызметі;»;

мынадай мазмұндағы 31) тармақшамен толықтырылсын:

«31) ұйымдастырылған туризм – саяхат үшін жеткілікті көрсетілетін қызметтерді қамтитын туристік қызмет көрсетуге шарт жасасқан кезден бастап нарықтың кәсіптік қатысушысы ұйымдастыратын туризм түрі;»;

мынадай мазмұндағы 32) тармақшамен толықтырылсын:

«32) жеке тур – бір немесе бірнеше туристер туроператорға не турагентке тапсырыс берген, саяхат мақсатына қарай туристің жеке талабы бойынша туроператор әзірлеген тур.»;

2) 4-баптың 1-тармағы мынадай редакцияда жазылсын:

«1. Туристiк индустрия - туристерді орналастыру құралдарының, көлiктiң, санаториялық-курорттық емдеу және демалу объектілерінің қоғамдық тамақтандыру объектiлерiнiң, ойын-сауық объектiлерi мен құралдарының, танымдық, сауықтыру, iскерлiк, емдеу-сауықтыру, дене шынықтыру спорттық және өзге де мақсаттағы объектiлердiң, туристiк қызметтi жүзеге асыратын ұйымдардың, сондай-ақ экскурсиялық қызмет және гидтер (гид-аудармашылар) қызметiн көрсететiн ұйымдардың жиынтығы.»;

3) 6-баптың 4-тармағы мынадай редакцияда жазылсын:

«4. Туризм түрлері – әлеуметтiк, экологиялық, тарихи шытырман оқиғалы, спорттық, iскерлiк, конгрестiк, емдеу-сауықтыру, мәдени-танымдық, дiни, фольклорлық, медициналық, гастрономиялық, балалар-жасөспірімдер, оқиғалы және басқа да түрдегі туризм.»;

4) 8-бап мынадай мазмұндағы бесінші, алтыншы бөліктермен толықтырылсын:

«5) туризм саласындғы халықаралық ынтымақтастықты дамытуды қамтамасыз ету;

6) туризмді экономиканың басым саласы деп тану.»;

5) 9-баптың 2-тармағы мынадай мазмұндағы 7) тармақшамен толықтырылсын:

«7) табиғи, әлеуметтік-мәдени және сауықтыру ресурстарына бай туристік өңірлерді және (немесе) орталықтарды бірінші кезекте дамытуды қамтамасыз ету.»;

6) 11-бапта:

Мынадай мазмұндағы 11-1) тармақшамен толықтырылсын:

«11-1) түрлі санаттағы туристерді орналастыру орындарына мейлінше жоғары бағаны бекітеді;»;

7) 15-бапта:

2-тармақтың бесінші бөлігі мынадай редакцияда жазылсын:

«Шығу туризмі саласындағы туроператор туристік өнімді ұсынуды және өткізуді дербес немесе турагенттер арқылы ғана жүзеге асырады.»;

мынадай мазмұндағы 2-1-тармақпен толықтырылсын:

«2-1. Туроператорлар Қазақстан Республикасының лицензиялау туралы заңнамасына сәйкес берілген туроператорлық қызметпен айналысуға лицензияның көшірмесін жариялаумен интернет-ресурстың тұрақты жұмыс істеуін қамтамасыз етуге міндетті.

Көрсетілетін қызметтер сапасына кепілдік беру мақсатында барлық туроператорлар өзінің банк шотында кепілдендірілген соманың барлығын немесе облыстың, республикалық маңызы бар қаланың жергілікті атқарушы органына банк кепілдігін беру арқылы растауға міндетті. Кепілдік берілген соманың мөлшерін уәкілетті орган айқындайды. Кепілдік берілген сома облыстың, республикалық маңызы бар қаланың жергілікті атқарушы органының шешімімен мынаған пайдаланылуы мүмкін:

1) егер залал келтіру фактісі тексеріліп, оны сот органдары таныса, туристік қызмет көрсету туралы шартты туроператордың бұзуы нәтижесінде құқықтары мен мүдделеріне залал келтірілген туристерге өтемді төлеуге;

2) турға ақша төлеген туристерге туроператордың таратылуына, банкроттығына байланысты шығындарды өтемді төлеуге;

2-2. Туроператорлық және турагенттік қызметті жүзеге асырған кезде адал емес, дұрыс емес, әдепті емес, қасақана жалған ақпаратты немесе жасырын жарнаманы немесе адастыруға әкелетін ақпаратты қамтитын жарнамалық акцияларды жүргізуге, мемлекеттің шығу туризмі саласындағы имиджін нашарлатуға әкелуі мүмкін іс-әрекеттерді жүзеге асыруға жол берілмейді.

Туроператорлар мен турагенттерге саяхат бағдарламасына енгізілген туристік объектілерге барғаны үшін міндетті қосымша төлемдерді алу есебінен табыс алумен саяхаттың өзіндік құнынан төмен қасақана негізсіз төмендетілген бағаны ұсыну, сондай-ақ баруын туристік компания ұйымдастыратын жерлерден тауарларды сатып алудан табыс алу және т.б., сондай-ақ екі тарап та келісімін берген, ал берілген мән-жайлар басқа туристердің мүдделеріне әсер етпейтін (туристер топтары саяхат жасаған жағдайды) жағдайларды қоспағанда, баруын туристік компания ұйымдастыратын жерлерде тауарларды сатып алудан табыс алу арқылы туристерді тарту мақсатында туристік қызметті ұйымдастыруға тыйым салынады.»;

8) 17-бапта:

1-тармақ мынадай редакцияда жазылсын:

«1. Туристік өнімді өткізу шарт негізінде жүзеге асырылады. [Туристік қызмет көрсету](http://adilet.zan.kz/kaz/docs/V1500010590" \l "z0) шарты, гидпен (гид-аудармашымен) және экскурсоводпен жасалатын шарттарды қоспағанда, жазбаша нысанда жасалады және Қазақстан Республикасының заңнамасына сәйкес болуға тиіс.

Туристік қызметтер көрсету шартының елеулі талаптары уәкілетті орган бекіткен [үлгі шартта](http://adilet.zan.kz/kaz/docs/V1500010604" \l "z0) белгіленеді.»;

мынадай мазмұндағы 2-тармақпен толықтырылсын:

«2. Туристік қызмет көрсету шарты мына бөлімдерді:

1) тараптардың негізгі деректерін;

2) саяхат жоспарын;

3) туристік топтың мейлінше төмен санын;

4) транферт, тұру және тамақтану шарттарын;

5) тур бағдарламасына енетін туристік қызмет объектілерінің толық тізбесін және онда бару уақытын;

6) туристердің бос уақытын;

7) туристік қызмет көрсету үшін төлемдер тізбесін, сондай-ақ оларды төлеу мерзімдері мен нысандарын;

8) шартты бұзғаны үшін жауапкершілікті және дауларды шешу тәсілдерін;

9) заңдарда, заңнамалық актілерде көзделген немесе тараптар айқындаған өзге де ережелерді қамтуға тиіс.

Туроператорлар мен турагенттер туристік қызмет көрсету шартына қол қою кезінде алынған туристердің жеке деректерінің құпиялылығын сақтауға, сондай-ақ туристің жазбаша келісімінсіз үшінші тұлғаларға мұндай ақпаратты бермеуге міндеттенеді.»;

6-тармақ мынадай редакцияда жазылсын:

«6. Туристің өзі немесе оның отбасы мүшесі науқастанған, туристің өзі немесе оның отбасы мүшесі қайтыс болған жағдайда туристік қызметті жүзеге асыратын тұлғаға туристің өзі немесе оның отбасы мүшесі науқастанғаны, туристің өзі немесе оның отбасы мүшесі қайтыс болғаны туралы хабардар етiлгенге дейiн көрсетiлген қызметтерi үшiн олардың iс жүзiнде шығарған шығындарын төлеген жағдайда, саяхат басталғанға дейiн шартты бұзуға құқылы.»;

мынадай мазмұндағы 9-1-тармақпен толықтырылсын:

«9-1. туроператордың немесе контрагенттің кінәсінен туындаған туристік қызмет көрсету шартын орындау мүмкін болмаған жағдайда туроператор Қазақстан Республикасының шегінен тысқары жердегі туристің турист таңдаған жөнелту пунктінен салиқалы қашықтықтағы межелі пунктіге жол бүрін ұйымдастыруға ықпал етуге міндетті. Туристік Қазақстан Республикасына қайтуы бойынша шығыстар туроператордың міндеті болып табылады.»;

9) 19-баптың 2-тармағы мынадай редакцияда жазылсын:

«2. Туристік қызметті жүзеге асыратын тұлғалар әдiлет органдарында тiркелген, туристік қызметті жүзеге асыратын басқа тұлғалардың атауларын, оның ішінде басқа тұлғалардың атауына жаңа сөздер немесе аттар қосу арқылы пайдалана алмайды.»;

10) 24-бап мынадай мазмұндағы 3-1), 3-2), 3-3), 3-4), 3-5), 3-6) тармақшалармен толықтырылсын:

«3-1) сатып алатын туристік өнімдер мен көрсетілетін қызметтер туралы дұрыс ақпарат алуға;

3-2) туристік өнімдер мен көрсетілетін қызметтер дер өзі еркін таңдауға, туроператор мен турагенттер тарапынан көрсетілетін қызметтер мен тауарларды сатып алуға мәжбүрлеуден бас тартуға;

3-3) туристік қызмет көрсету шартында көрсетілген өнімдер мен көрсетілетін қызметтерді туроператорлардың бергенін талап етуге;

3-4) адамның қадір-қасиетін, ұлттық сал-дәстүрін және діни нанымдарын құрметтеуге;

3-5) жеке қауіпсіздігіне және немесе тиесілі мүлікке қауіп-қатер төнген жағдайда көмек көрсетуді талап етуге;

3-6) жеке қауіпсіздігіне және немесе тиесілі мүлікке қауіп-қатер төну салдарынан келтірілген залалды өтеуге;»;

11) 25-бапта:

үшінші бөлік мынадай редакцияда жазылсын:

«2) уақытша болатын елдегi (жердегi) қоршаған ортаны сақтауға, табиғи, тарихи және мәдени ескерткiштерге ұқыпты қарауға қоғамдық тәртіпті, қоғамдық мораль нормаларын сақтауға, әдет-ғұрыпты, мәдени салт-дәстүрді және діни нанымдарды құрметтеуге, басқа да өзін өркениетті ұстау нормаларын сақтауға;»;

мынадай мазмұндағы алтыншы, жетінші бөліктермен толықтырылсын:

«5) туристік өнімдерді сатып алған кезде туроператорларға туристік қызмет көрсетуге әсер етуі мүмкін денсаулық жағдайы туралы ақпаратты дұрыс беруге, туристік көрсетілетін қызметті алған кезде қауіпсіздік ескертулері мен талаптарын сөзсіз сақтауға;

6) рұқсатсыз туристік топ құрамында саяхат жасаған жағдайда құрамды тастамауға немесе туристік топтан бөлінбеуге міндетті.».

2-бап. Осы Заң алғашқы ресми жарияланған күнінен кейiн күнтiзбелiк он күн өткен соң қолданысқа енгiзiледi.

**Қазақстан Республикасының**

**Президенті**